bluuebunny/crossref_metadata_2025 huggingface dataset:
Brigitte Pitarakis (ed.), İstanbul’dan Bizans’a. Yeniden Keşfin Yolları, 1800-1955 / From Istanbul to Byzantium. Paths to Rediscovery, 1800-1955
Authors: ΜΠΙΘΑ  (Ioanna BITHA) Ιωάννα
Published: September 2024

Brigitte Pitarakis (ed.), İstanbul’dan Bizans’a. Yeniden Keşfin Yolları, 1800-1955 / From Istanbul to Byzantium. Paths to Rediscovery, 1800-1955, Production eds Gülru Tanman and Emir Alışık, Catalogue exhibition: Suna and İnan Kıraç Foundation Pera Museum and Istanbul Research Institute, İstanbul, November 23, 2021 – March 6/13, 2022, Istanbul 2021, 650 σ. με έγχρωμες και ασπρόμαυρες εικόνες και αρχιτεκτονικά σχέδια εντός κειμένου, βιβλιογραφία στις σ. 636-649 και προέλευση φωτογραφιών στη σ. 650. 24×27,5 εκ. ISBN: 978-605-4642-07-7.
Η δημόσια υγεία κατά την περίοδο της οικονομικής κρίσης - νομικές και κοινωνιολογικές επιπτώσεις
Authors: Σαραφίδου Ευαγγελία
Published: September 2024

Η παγκόσμια ύφεση που προκλήθηκε από την οικονομική κρίση του 2007, μολονότι ξεκίνησε από τις Η.Π.Α., εξαπλώθηκε με ταχύτατους ρυθμούς σε όλον τον κόσμο, αποκαλύπτοντας σημαντικές αδυναμίες σε επίπεδο εθνικής οικονομίας και δημιουργώντας «ανισορροπίες» τόσο στις επενδύσεις όσο και στη συνολική οικονομική δραστηριότητα. H ελληνική χρηματοοικονομική κρίση συνιστά μια ιδιάζουσα περίπτωση κακοδιαχείρισης και διόγκωσης των δημόσιων οικονομικών και του εθνικού χρέους, η οποία οφείλεται, ιδίως, στη διόγκωση του δημοσιονομικού ελλείμματος και του δημοσίου τομέα της Χώρας και τις εν γένει παθογένειες της ελληνικής κοινωνίας, καθώς και στις δομικές ελλείψεις της Ευρωπαϊκής Ένωσης ως προς τη διαχείριση των διεθνών κρίσεων και τον λανθασμένο σχεδιασμό των στρατηγικών πολιτικών της για την ανάπτυξη της νομισματικής ολοκλήρωσης της ενωμένης Ευρώπης. Η οικονομική κρίση επηρέασε δυσμενώς και τον τομέα των θεμελιωδών δικαιωμάτων, ενώ τα εφαρμοσθέντα μνημονιακά προγράμματα στήριξης απέφεραν ορισμένα μόνον εκ των προσδοκώμενων δημοσιονομικών αποτελεσμάτων, δημιουργώντας ένα κλίμα ανασφάλειας και αβεβαιότητας, τόσο σε οικονομικό όσο και σε κοινωνικό επίπεδο. Παράλληλα, εγέρθηκε σοβαρό ζήτημα ελέγχου της συνταγματικότητας των ληφθέντων μέτρων, ως σημαντική εγγύηση της συλλογικής και προσωπικής αυτονομίας των πολιτών, καθώς και του κράτους δικαίου. Οι δημοσιονομικές πολιτικές λιτότητας που υιοθετήθηκαν με σκοπό την οικονομική ανάκαμψη έπληξαν την παροχή υγειονομικής φροντίδας στους πολίτες και εν γένει τη δημόσια υγεία, και έθιξαν κατάφωρα το δικαίωμα στην υγεία, τόσο ως προς την ατομική όσο και υπό την κοινωνική του διάσταση. Επηρέασαν, επίσης, την οργάνωση του συστήματος υγείας και επέφεραν κρίσιμες μεταρρυθμίσεις σε πολλούς τομείς της. Στόχο της παρούσας μελέτης αποτελεί η αποτύπωση της δημοσιονομικής κρίσης σε κοινωνικό, νομικό και θεσμικό επίπεδο στον τομέα, ιδίως, της δημόσιας υγείας, και η αντίστοιχη αξιολόγηση των σχετικών μεταρρυθμιστικών παρεμβάσεων.
Asset management strategies of British Investment Trusts Companies, 1920-1928
Authors: Κυπαρίσσης Αντώνιος-Δημήτριος
Published: September 2024

Αυτή η διατριβή εξετάζει τις πολιτικές διαχείρισης περιουσιακών στοιχείων των θεσμικών επενδυτών στη δεκαετία του 1920 στο Ηνωμένο Βασίλειο, εστιάζοντας στις επενδυτικές στρατηγικές των Investment Trust (ITC). Ερωτάται: (1) ποιες είναι οι στρατηγικές διαχείρισης περιουσιακών στοιχείων των ITC; (2) ποιες ήταν οι κύριες αλλαγές στα χαρτοφυλάκια τους και ποιες ήταν οι κύριες αιτίες για αυτές; και (3) ποια ήταν η αλληλεπίδραση μεταξύ των ITC και των κοινωνιών; Χρησιμοποιεί έναν συνδυασμό ποσοτικής και ποιοτικής μεθοδολογίας, κατασκευάζοντας ένα κατάλληλο σύνολο δεδομένων που συλλέγεται με το χέρι, και διαπιστώνει ότι τα ITC χρησιμοποιούσαν έναν συνδυασμό α) παθητικής διαχείρισης, εστιάζοντας σε μια απλοϊκή διαφοροποίηση και β) προσέγγιση ενεργητικής διαχείρισης από πάνω προς τα κάτω. Παρά τις σεισμικές αλλαγές σε οικονομικό, χρηματοπιστωτικό και κοινωνικό επίπεδο, οι ITC διατήρησαν τη διαφοροποίηση ως βασικό εργαλείο στη διαδικασία επιλογής χαρτοφυλακίου τους. Χρησιμοποίησαν επαγγελματική διαχείριση για να εξασφαλίσουν τις αποταμιεύσεις των πελατών τους. Οι κύριες αλλαγές στα χαρτοφυλάκιά τους που αποκαλύπτει αυτή η διατριβή είναι α) η πλήρης απόσυρση της αμερικανικής αγοράς, β) η αντικατάστασή της με ευρωπαϊκούς και βρετανικούς τίτλους, καθώς και γ) η διατήρηση των περιουσιακών τους στοιχείων στη Λατινική Αμερική. Επιπλέον, μετέτρεψαν την κατανομή των περιουσιακών τους στοιχείων εφαρμόζοντας διάφορες χρηματοοικονομικές καινοτομίες. Αυτές οι ανακατατάξεις δεν μπορούν να εξεταστούν σε κοινωνικό και πολιτικό κενό. Αυτή η διατριβή εξετάζει αυτά τα ζητήματα κατά τη δεκαετία του 1920, υποστηρίζοντας ότι τα ITC ήταν ευέλικτα ιδρύματα, εξαιρετικά καλά ενημερωμένα για οτιδήποτε θα μπορούσε να επηρεάσει τις επενδύσεις τους∙ τελικά εκμεταλλεύτηκαν πλήρως κάθε οικονομική ευκαιρία που προέκυψε. Συνολικά, οι ITC ήταν στην πρωτοπορία της χρηματοοικονομικής καινοτομίας, προσφέροντας πολύτιμα μαθήματα για τη σύγχρονη ταραχώδη περίοδο.
Ντοκιμαντέρ μικρού μήκους από μαθητές Γυμνασίου με θέμα την ίδρυση της Νέας Ιωνίας Αττικής μετά την Μικρασιατική Καταστροφή του 1922
Authors: Αναστασόπουλος Παναγιώτης , Κανάρη Τριανταφυλλιά
Published: September 2024

Το 2022 συμπληρώθηκαν 100 χρόνια από την Μικρασιατική καταστροφή του 1922, τον ξεριζωμό των Ελλήνων και την αναγκαστική μετακίνησή τους σε περιοχές της Ελλάδας. Μία από τις περιοχές ήταν οι Ποδαράδες του Νομού Αττικής, που μετονομάστηκαν στη συνέχεια σε Νέα Ιωνία. Κατά τη διάρκεια του σχολικού έτους 2021-2022, στο 4ο Γυμνάσιο Νέας Ιωνίας Αττικής, δημιουργήσαμε ένα ντοκιμαντέρ, διάρκειας 12 λεπτών περίπου, που είχε τίτλο «Μικρασιατική Καταστροφή 1922: από την Ιωνία της Μικράς Ασίας στη Νέα Ιωνία Αττικής». Δημιουργοί του ντοκιμαντέρ ήταν τετραμελής μαθητική ομάδα, που αποτελείτο από δύο μαθήτριες και δύο μαθητές της Γ΄ τάξης Γυμνασίου. Η επικοινωνία μεταξύ των μελών της ομάδας υλοποίησης πραγματοποιήθηκε κυρίως μέσω τηλεδιασκέψης και ηλεκτρονικού ταχυδρομείου. Οι μαθήτριες και οι μαθητές, μελέτησαν τα ιστορικά γεγονότα της εποχής, που αποτελούν μέρος του αναλυτικού προγράμματος σπουδών της Ιστορίας της Γ΄ τάξης Γυμνασίου. Ταυτόχρονα, ασκήθηκαν στη χρήση ψηφιακών εργαλείων. Για τη δημιουργία του ντοκιμαντέρ χρησιμοποιήθηκαν τα ελεύθερα λογισμικά επεξεργασίας βίντεο OpenShot Video Editor και επεξεργασίας ήχου Audacity. Οι μαθήτριες και οι μαθητές επέδειξαν θέληση και ευρηματικότητα σε δραστηριότητες που διαφέρουν από την παραδοσιακή διδασκαλία και αισθάνθηκαν ικανοποίηση με την ολοκλήρωση ενός απαιτητικού έργου. Το ντοκιμαντέρ κέρδισε το πρώτο βραβείο στον 4ο Διεθνή Μαθητικό Διαγωνισμό Οπτικοακουστικής και Ψηφιακής  Δημιουργίας «Η ιστορία σου, είναι ιστορία της πόλης σου», που διοργάνωσε η Εκπαιδευτική Ραδιοτηλεόραση του Υπουργείου Παιδείας και Θρησκευμάτων μαζί με άλλους φορείς.
Αξιοποίηση της τεχνολογίας απομακρυσμένης πρόσβασης για την υποστήριξη εργαστηριακών μαθημάτων στην εξ αποστάσεως εκπαίδευση
Authors: ΜΑΓΕΤΟΣ ΔΗΜΗΤΡΙΟΣ , ΚΟΤΣΙΦΑΚΟΣ ΔΗΜΗΤΡΙΟΣ
Published: September 2024

Η εμφάνιση της πανδημίας COVID-19 και η εμπειρία της απομακρυσμένης διαδικτυακής διδασκαλίας ώθησαν τη διάδοση των διαδικτυακών τεχνολογιών και την υιοθέτηση στρατηγικών ηλεκτρονικής μάθησης στο εκπαιδευτικό πεδίο, τόσο στα σχολεία όσο και στα πανεπιστήμια.  Η ερευνητική  αυτή μελέτη διερευνά την εφαρμογή λογισμικών που χρησιμοποιούν την τεχνολογία απομακρυσμένης πρόσβασης και παρέχονται ελεύθερα με την μορφή ανοικτών ψηφιακών εκπαιδευτικών πόρων. Σκοπός την διερεύνησης είναι η διαχείριση εργαστηριακών μαθημάτων από απόσταση. Ο κύριος στόχος της είναι να εξετάσει ποια είναι αυτά τα λογισμικά που μπορούν να αξιοποιηθούν για την αποτελεσματική εκπαίδευση μαθημάτων πληροφορικής, με στόχο την άμεση και σε πραγματικό χρόνο από απόσταση υποστήριξη των μαθητών από τον εκπαιδευτή.  Αξίζει να σημειωθεί ότι αυτή η μελέτη πραγματοποιήθηκε κατά τη διάρκεια της πανδημίας, στο πλαίσιο της διδασκαλίας μαθημάτων προγραμματισμού και δικτύων υπολογιστών, σε δημόσια εκπαιδευτικά ιδρύματα τα οποία παρέχουν επαγγελματική εκπαίδευση και κατάρτιση.
Αντιλήψεις Φοιτητών για την Εξ αποστάσεως Εκπαίδευση: Μια ερευνητική προσέγγιση
Authors: Σακελλαρίου Μαρία , Στράτη Παναγιώτα , Μήτση Πολυξένη , Μπάνου Μαρία , Μπέση Μαρίνα , Νάτσια Ελευθερία , Παπουτσή Αικατερίνη
Published: September 2024

Οι προκλήσεις και οι απαιτήσεις κατά τη διάρκεια της πανδημίας του Covid-19 για την κάλυψη των εκπαιδευτικών αναγκών ανέδειξαν το μοντέλο της εξ αποστάσεως εκπαίδευσης ως μια σημαντική εναλλακτική μέθοδο διδασκαλίας. Σκοπός της παρούσας μελέτης είναι να διερευνηθούν οι απόψεις 376 φοιτητών του Παιδαγωγικού Τμήματος Νηπιαγωγών του Πανεπιστήμιου Ιωαννίνων για θέματα που αφορούν την εξ αποστάσεως εκπαίδευση στο πλαίσιο πραγματοποίησης των ακαδημαϊκών τους σπουδών, κατά το ακαδημαϊκό έτος 2020-2021. Οι φοιτητές απάντησαν σε ερωτήματα σχετικά με το βαθμό εξοικείωσης και ικανοποίησής τους από την παρεχόμενη διδασκαλία και μάθηση, τις εκπαιδευτικές μεθόδους και το ψηφιακό υλικό που αξιοποιήθηκαν από τους καθηγητές τους. Τα αποτελέσματα της ερευνητικής μελέτης ανέδειξαν την ικανοποίηση των φοιτητών από την ποιότητα της παρεχόμενης διδασκαλίας, την έλλειψη αλληλεπίδρασης τόσο μεταξύ φοιτητών όσο και μεταξύ φοιτητών και καθηγητών, κάτι που επιτυγχάνεται πιο εύκολα στο πλαίσιο της δια ζώσης διδασκαλίας καθώς και αναφέρθηκαν δυσκολίες κατά τη διάρκεια των εξετάσεων. Η αποτελεσματικότητα της εξ αποστάσεως εκπαίδευσης  αποτελεί θέμα διερεύνησης των μελών της επιστημονικής κοινότητας, τα οποία μελετούν τις δυνατότητές της ή τα προβλήματα που δημιουργεί, το ρόλο του εκπαιδευτή και του εκπαιδευόμενου, αλλά και τον τρόπο αξιοποίησής της στην παραδοσιακή διδασκαλία.
H Χρήση των Υπηρεσιών Σύννεφου του Πανελλήνιου Σχολικού Δικτύου για την Εποπτεία της Εξ Αποστάσεως Εκπαίδευσης
Authors: ΣΑΡΛΗΣ ΙΩΑΝΝΗΣ , ΚΟΤΣΙΦΑΚΟΣ ΔΗΜΗΤΡΙΟΣ
Published: September 2024

Κατά την περίοδο της πανδημίας η απρόσκοπτη λειτουργία της Εξ’ Αποστάσεως Εκπαίδευσης ήταν ένα  στοίχημα για όλα τα Γυμνάσια και τα Λύκεια της χώρας στην φάση του εγκλεισμού, όταν η πρόσβαση στο σχολείο δεν ήταν δυνατή.  Η Εξ’ Αποστάσεως Εκπαίδευση έδωσε την δυνατότητα, αν και όχι ολοκληρωμένα, και όχι ισότιμα για όλους και για όλες τους μαθητές και τις μαθήτριες, να συνεχίσουν το εκπαιδευτικό πρόγραμμα διδασκαλίας τους για μήνες, όταν οι συνθήκες υγειονομικής προστασίας κατέστησαν αδύνατη τη συμμετοχή τους σε μια φυσική τάξη. Το αντικείμενο αυτού του άρθρου επικεντρώνεται σε συγκεκριμένα εργαλεία των υπηρεσιών σύννεφου του Πανελλήνιου Σχολικού Δικτύου τα οποία μπορούν να λειτουργήσουν υποστηρικτικά σε συνθήκες Εξ’ Αποστάσεως Εκπαίδευσης σε μια σχολική μονάδα Δευτεροβάθμιας Εκπαίδευσης. Ως μελέτη περίπτωσης αναδεικνύουμε την τήρηση του Ηλεκτρονικού Απουσιολογίου και την τήρηση των Ηλεκτρονικών Βιβλίων Ύλης, η οποία γίνεται τεχνικά με τον ίδιο τρόπο. Περιγράφουμε συμβατές με το σχολικό περιβάλλον εφικτές λύσεις και εντάσσουμε την λειτουργία τους σε συγκεκριμένες διαδικτυακές υπηρεσίες, αξιοποιώντας αποκλειστικά εργαλεία που προσφέρει το Πανελλήνιο Σχολικό Δίκτυο. Η ενασχόληση με τα συγκεκριμένες τεχνικές λύσεις θα μπορούσαν να επεκταθούν και σε άλλα αντικείμενα ή πεδία στο μέλλον, ώστε να καλυφθεί και να οργανωθεί αξιόπιστα ο ψηφιακός μετασχηματισμός σε κάθε σχολική μονάδα.
Educators’ views on telepresence robots in teaching
Authors: Perifanou Maria , Economides Anastasios A , Häfner Polina , Galea Marlene , Wernbacher Thomas
Published: September 2024

Remote persons can be represented by telepresence robots (TRs) located at another location. TRs are used in diverse fields including education. However, most of the previous studies have explored particular instances of introducing TRs in education. The present study aims to bring together the viewpoints of educators from different countries and educational institutes. The partners of the Erasmus+ project TRinE conducted interviews and focus groups among 46 educators in Austria, France, Germany, Iceland, and Malta. Findings indicated that educators appreciated that a remote student using a TR can feel and being felt present as well as move around in the class and the school. TRs enhance inclusiveness since the remote user can be an ill student or anyone at a remote location. The educators mentioned TRs’ weaknesses such as their unstable Wi-Fi connectivity and poor audio video quality. They also pointed out challenges concerning privacy issues, loss of Wi-Fi connectivity, noisy environments and obstacles along the way as the TR moves (elevators, doors, stairs, etc.). Finally, the educators recommended that TRs’ manufacturers build more user friendly, visible, and accessible TRs as well as educational institutes apply effective TRs management procedures.
Μέσα κοινωνικής δικτύωσης και εξάρτηση. Η επίδραση των μέσων κοινωνικής δικτύωσης στην κοινωνική ζωή των νέων μετεφηβικής ηλικίας
Authors: Παπανίκου Γεωργία , Αρμακόλας Στέφανος , Παναγιωτακόπουλος Χρήστος , Δρίτσας Ιωάννης
Published: September 2024

Η συστηματική χρήση των μέσων κοινωνικής δικτύωσης έχει συνδεθεί με την εμφάνιση συμπτωμάτων άγχους, συμπτωμάτων κατάθλιψης, με επιβάρυνση της ψυχολογικής ευημερίας των χρηστών, με χαμηλή αυτοεκτίμηση, με ψυχολογική δυσφορία,  ακόμα και με μοναξιά και απομόνωση. Ο σκοπός της παρούσας έρευνας είναι η διερεύνηση του βαθμού στον οποίο άτομα μετεφηβικής ηλικίας (18-21 ετών) της ευρύτερης περιοχής των Πατρών είναι εθισμένοι στη χρήση των μέσων κοινωνικής δικτύωσης. Ειδικότερα, ο στόχος της έρευνας είναι η διερεύνηση του βαθμού και του τρόπου με τον οποίο τα μέσα κοινωνικής δικτύωσης επηρεάζουν την κοινωνική ζωή και την κοινωνική συμπεριφορά των νέων της ηλικίας αυτής. Για τους σκοπούς της έρευνας επιλέχθηκε η ποσοτική μέθοδος συλλογής και ανάλυσης των δεδομένων με τη χρήση ερωτηματολογίου αποτελούμενου αποκλειστικά από ερωτήσεις κλειστού τύπου, ενώ το δείγμα αποτέλεσαν συνολικά 127 νέοι οι οποίοι κατοικούν στην ευρύτερη περιοχή των Πατρών. Σε γενικές γραμμές, η παρούσα έρευνα δείχνει να επιβεβαιώνει την τάση των νέων μετεφηβικής ηλικίας να χρησιμοποιούν τα μέσα κοινωνικής δικτύωσης ώστε να ενισχύσουν την κοινωνικότητά τους. Τα αποτελέσματα της παρούσας έρευνας συγκλίνουν περισσότερο προς την άποψη πως η χρήση των μέσων κοινωνικής δικτύωσης δεν φαίνεται να επηρεάζει αρνητικά την κοινωνική ζωή των νέων του δείγματος.
Οι Γυναίκες στο Ρεμπέτικο Τραγούδι: Διδακτικό Σενάριο για το Μάθημα της Μουσικής
Authors: ΣΠΥΡΙΑΔΟΥ ΚΩΝΣΤΑΝΤΙΑ
Published: September 2024

Το παρόν διδακτικό σενάριο απευθύνεται σε μαθητές/τριες της Γ Γυμνασίου, υιοθετώντας τη διαθεματική προσέγγιση και όντας συμβατό με τα Αναλυτικά Προγράμματα Σπουδών (Α.Π.Σ.) και το Διαθεματικό Ενιαίο Πλαίσιο Προγραμμάτων Σπουδών (Δ.Ε.Π.Π.Σ.), καθώς εμπλέκει το μάθημα της μουσικής με την Κοινωνική και Πολιτική Αγωγή με κοινωνικά ζητήματα και τις νέες τεχνολογίες με ποικίλους τρόπους που αφορούν στην παρουσίαση του μαθήματος (google power point) και στη χρήση εφαρμογών για την πραγματοποίηση ψηφιακών δραστηριοτήτων (ψηφιακή παρουσίαση, ψηφιακός καμβάς, video). Το διαθεματικό διδακτικό σενάριο επιχειρεί να ευαισθητοποιήσει κοινωνικά τους μαθητές σε ζητήματα φύλου προκειμένου να αποδομήσουν υποσυνείδητες στερεότυπες αντιλήψεις και κοινωνικά στεγανά. Σε αυτό το πλαίσιο, οι μαθητές και οι μαθήτριες ανακαλύπτουν την αντισυστημική ρεμπέτικη κοινωνία και το αξιακό σύστημα αυτής μέσω της ανάλυσης και ερμηνείας στίχου που αναφέρεται στις Γυναίκες, αλλά και της γνωριμίας με τραγουδίστριες του ρεμπέτικου τραγουδιού, γεγονός που τούς καθιστά κοινωνούς της εν λόγω κουλτούρας.
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ ΚΑΙ ΕΛΛΗΝΙΚΟΣ ΠΑΡΑΔΟΣΙΑΚΟΣ ΧΟΡΟΣ. ΠΕΡΙΠΤΩΣΕΙΣ ΣΥΝΥΦΑΝΣΗΣ ΔΥΟ ΦΑΙΝΟΜΕΝΙΚΑ ΑΤΑΙΡΙΑΣΤΩΝ ΕΝΝΟΙΩΝ
Authors: Συντιχάκη Άννα , Γκιόσος Ιωάννης , Αναστασιάσης Παναγιώτης , Κουτσούμπα Μαρία
Published: September 2024

Σκοπός της παρούσας εργασίας ήταν η ταξινόμηση, παρουσίαση και κριτική ανασκόπηση των εργασιών που συνδυάζουν την εξ αποστάσεως εκπαίδευση και τη διδασκαλία του ελληνικού παραδοσιακού χορού. Για τον σκοπό αυτό πραγματοποιήθηκε βιβλιογραφική ανασκόπηση με βάση τις λέξεις-κλειδιά: εξ αποστάσεως εκπαίδευση, ελληνικός παραδοσιακός χορός, εξ αποστάσεως διδασκαλία ελληνικού παραδοσιακού χορού, μέθοδοι διδασκαλίας ελληνικού παραδοσιακού χορού, χορευτική γνώση και ικανότητα. Βρέθηκαν 25 συνολικά εργασίες που κάλυπταν το χρονικό διάστημα από το 2003 μέχρι και το 2023. Οι εργασίες ταξινομήθηκαν σε θεωρητικές μελέτες, εργαλεία και εφαρμογές, περιβάλλοντα μάθησης και ιστότοπους, εκπαιδευτικά σενάρια, εκπαιδευτικά υλικά και, τέλος, επιμορφωτικά προγράμματα. Διαπιστώθηκε ότι οι δύο αυτές έννοιες, εξ αποστάσεως εκπαίδευση και ελληνικός παραδοσιακός χορός, παρόλο που φαινομενικά μοιάζουν να είναι αταίριαστες, ωστόσο όχι μόνο μπορούν τελικά να συνυφαίνονται αλλά έχουν ελκύσει και το ερευνητικό ενδιαφέρον. Ωστόσο, διαπιστώνεται ότι ο ελληνικός παραδοσιακός χορός έχει λάβει ως τώρα μικρής έκτασης προσοχή όσον αφορά στην ανάπτυξη ή υποστήριξη της διδασκαλίας του από απόσταση. Οι διαπιστώσεις αυτές ανοίγει ένα νέο ερευνητικό πεδίο προς μελέτη.
Decentralisation and Generative Artificial Intelligence in Higher Education
Authors: Mikroyannidis Alexander , Armakolas Stefanos
Published: September 2024

The educator within a modern higher education institution must be informed and be familiar with the latest knowledge of the scientific field he/she treats, as well as knowledge of the teaching methodology, techniques and tools of the cognitive subject he/she teaches. It is necessary that relevant initiatives are taken not only by educators, but also by tertiary institutions, with the aim of upgrading the pedagogical dimension of the educators’ role, as their training in teaching and learning is crucial, particularly in distance learning environments. The aim of this paper is to showcase the innovative use of emerging technologies in education and the necessity for systematic training of higher education teachers in the evolving context of these technologies. We explore four main areas of innovation in education: Decentralisation and Blockchain in Lifelong Learning, Generative Artificial Intelligence in Distance Education, Personal Learning Environments and University Pedagogy. The new perspectives of these innovation areas are highly dynamic and can potentially transform higher education structures, the content of teaching, the ways and methods of teaching, the assessment methods, as well as the relationships between educators and students.
Διερεύνηση απόψεων εκπαιδευτικών μουσικής για την εφαρμογή του μοντέλου της ανεστραμμένης τάξης στη Δευτεροβάθμια Εκπαίδευση
Authors: Σουρλατζή Χριστίνα , Κούκης Νικόλαος
Published: September 2024

Το μοντέλο της ανεστραμμένης τάξης αποτελεί μια μικτή παιδαγωγική μέθοδος διδασκαλίας που συνδυάζει την εξ αποστάσεως με την πρόσωπο-με-πρόσωπο διδασκαλία. Πιο συγκεκριμένα, η διδασκαλία του εκπαιδευτικού υλικού πραγματοποιείται διαδικτυακά, με ασύγχρονο τρόπο, ενώ το πρακτικό μέρος διενεργείται στην τάξη. Σκοπός της παρούσας έρευνας ήταν να αξιολογήσει τον αντίκτυπο της πιθανής εφαρμογής του εν λόγω μοντέλου στη διδασκαλία του μαθήματος της μουσικής στη Δευτεροβάθμια Εκπαίδευση. Αρχικά, πραγματοποιήθηκε βιβλιογραφική ανασκόπηση σε έρευνες που πραγματοποιήθηκαν στην Ελλάδα και το εξωτερικό με θέμα την εφαρμογή του μοντέλου στο μάθημα της μουσικής. Στη συνέχεια, διεξήχθη έρευνα, η οποία μελέτησε τις απόψεις των εκπαιδευτικών μουσικής για τα πλεονεκτήματα και τα μειονεκτήματα της εφαρμογής του συγκεκριμένου μοντέλου στο μάθημα της μουσικής. Η μελέτη κατέδειξε τη θετική άποψη των συμμετεχόντων εκπαιδευτικών να εφαρμοστεί η μέθοδος της ανεστραμμένης τάξης στο μάθημα της μουσικής στη Δευτεροβάθμια Εκπαίδευση.
Γραπτές εργασίες δημιουργίας εκπαιδευτικού υλικού εξΑΕ: Πρόταση οδηγού αξιολόγησης και συσχέτιση επίδοσης εκπαιδευομένων με το ακαδημαϊκό τους υπόβαθρο
Authors: ΠΑΞΙΝΟΥ ΕΥΓΕΝΙΑ , ΒΑΒΟΥΡΑΣ ΘΕΟΔΩΡΟΣ , ΚΟΥΤΣΟΥΜΠΑ ΜΑΡΙΑ , ΚΑΛΛΕΣ ΔΗΜΗΤΡΙΟΣ , ΒΕΡΥΚΙΟΣ ΒΑΣΙΛΕΙΟΣ
Published: September 2024

Σκοπός της παρούσας εργασίας είναι η μελέτη των Γραπτών Εργασιών, στο πλαίσιο της εξ Αποστάσεως Εκπαίδευσης, μέσα από το παράδειγμα της εξαμηνιαίας Θεματικής Ενότητας ΕΤΑ52 «Εκπαιδευτικό Υλικό και σχεδιασμός Διδασκαλίας και Μάθησης», του Μεταπτυχιακού Προγράμματος Σπουδών ΕΤΑ, της Σχολής Ανθρωπιστικών Επιστημών, του Ελληνικού Ανοικτού Πανεπιστημίου. Ειδικότερα, η εργασία στοχεύει στο: (α) να προτείνει έναν αναθεωρημένο, λεπτομερή οδηγό αξιολόγησης των Γραπτών Εργασιών που έχουν ως ζητούμενο την ανάπτυξη έντυπου εκπαιδευτικού υλικού, κατάλληλου για τη μέθοδο της εξ αποστάσεως εκπαίδευσης, βάσει του μοντέλου West & Lionarakis και (β) να κατηγοριοποιήσει τις αστοχίες που εντοπίζονται στις Γραπτές αυτές Εργασίες συνδέοντάς τις με το ακαδημαϊκό υπόβαθρο των εκπαιδευομένων που τις εκπόνησαν. Για τη συγκεκριμένη έρευνα χρησιμοποιήθηκαν οι Γραπτές Εργασίες 47 φοιτητών, εγγεγραμμένων στη Θεματική Ενότητα ΕΤΑ52. Ο παρών οδηγός αξιολόγησης εμπλουτίστηκε με πιο λεπτομερή κριτήρια αξιολόγησης, ενώ η ομαδοποίηση των αστοχιών και η σύνδεσή τους με το ακαδημαϊκό υπόβαθρο των φοιτητών, έγινε μέσω Δένδρου Απόφασης. Η δημιουργία ενός αναλυτικότερου οδηγού αξιολόγησης προτείνεται ώστε να εξασφαλιστεί ένας μεγαλύτερος βαθμός αξιοπιστίας στην αξιολόγηση των Γραπτών Εργασιών, ενώ η μοντελοποίηση των αστοχιών μέσω του Δένδρου Απόφασης αποτελεί μία μέθοδο έγκαιρης πρόβλεψης των εξατομικευμένων μαθησιακών αδυναμιών των εκπαιδευομένων, πριν την εκπόνηση της Γραπτής Εργασίας εξαμήνου.
Το εξ αποστάσεως εκπαιδευτικό υλικό στην υποστήριξη της συμβατικής Προσχολικής και Πρωτοβάθμιας εκπαίδευσης. Βιβλιογραφική ανασκόπηση
Authors: Ακριτίδου Μαργαρίτα
Published: September 2024

Σκοπός της παρούσας μελέτης είναι να διερευνήσει τις προϋποθέσεις αξιοποίησης εξ αποστάσεως εκπαιδευτικού υλικού από τους εκπαιδευτικούς της Προσχολικής και της Πρωτοβάθμιας εκπαίδευσης στη συμβατική διδασκαλία. Διερευνώνται οι μορφές και τα μέσα που αξιοποιούνται για τη δημιουργία και παρουσίαση του περιεχομένου, όπως και οι πηγές από όπου αυτό αντλείται. Κατόπιν, επιχειρείται να αναδειχθούν τα κριτήρια με βάση τα οποία οι εκπαιδευτικοί επιλέγουν εξ αποστάσεως εκπαιδευτικό υλικό, καθώς και η επάρκειά του στην διδασκαλία μια θεματικής ενότητας. Τέλος, ερευνάται η εφαρμογή αξιολόγησης στη χρήση του εξ αποστάσεως εκπαιδευτικού υλικού.
Αυθεντικές Δραστηριότητες και Ενσυναίσθητη Συνεργασία στην εξΑΕ
Authors: Κρασά Μαρία , Μιχάηλου Άντρη , Κωνσταντά Μαρία , Φραγκάκη Μαρία
Published: September 2024

Αναμφισβήτητα, η εξ αποστάσεως Πανεπιστημιακή Εκπαίδευση έχει εδραιωθεί εντυπωσιακά τις τελευταίες δεκαετίες, μετατρέποντας τις παραδοσιακές τάξεις σε εικονικές κοινότητες μάθησης, γεφυρώνοντας τα κενά που δημιουργούνται από τα γεωγραφικά όρια. Η επιτυχής ενσωμάτωση και διασύνδεση των “αυθεντικών δραστηριοτήτων” με την “ενσυναίσθητη συνεργασία στην εξΑΕ”, στο πλαίσιο της Χειραφετικής Μάθησης, μπορεί να συμβάλει στη μετατροπή της διδακτικής πράξης σε ένα κοινωνικό περιβάλλον μάθησης, το οποίο θα ανταποκρίνεται στις απαιτήσεις της σύγχρονης κοινωνίας. Στο παρόν άρθρο αναλύονται οι δύο αυτές έννοιες, οι οποίες σε συνδυασμό με την παιδαγωγική αξιοποίηση των ΤΠΕ καλλιεργούν σε διδασκόμενους και διδάσκοντες, δεξιότητες του 21ου αιώνα, απαραίτητες και για τους δυο να ζήσουν και να ευημερεύσουν στην πολύπλοκη εποχή μας. Ως μελέτη περίπτωσης, παρουσιάζεται η  διδακτική και μαθησιακή εμπειρίας της Μεταπτυχιακής Θεματικής Ενότητας ΕΠΑ524 «Ψηφιακές Τεχνολογίες για την Εκπαίδευση» του Ανοικτού Πανεπιστημίου Κύπρου, το ακαδημαϊκό έτος 2022-2023.
Λέξεις - Κλειδιά: Τεχνολογίες Πληροφοριών και Επικοινωνιών στην εξΑΕ, Αυθεντικές Δραστηριότητες, Ενσυναίσθητη συνεργασία, Χειραφετική Μάθηση.
H έννοια της λογοκλοπής στην εξAE και η αξιοποίησή της στην ενίσχυση των μεταγνωστικών δεξιοτήτων των φοιτητών
Authors: ΚΑΡΑΓΙΑΝΝΗ ΓΕΩΡΓΙΑ , ΖΑΧΑΡΗΣ ΚΩΝΣΤΑΝΤΙΝΟΣ
Published: September 2024

Στόχος της εργασίας είναι η διερεύνηση της έννοιας της λογοκλοπής, η ανίχνευσή της σε περιβάλλοντα εξ αποστάσεως εκπαίδευσης και η αξιοποίησή της με θετικό τρόπο έτσι ώστε να ενισχύσει τις μεταγνωστικές δεξιότητες των φοιτητών. Πιο συγκεκριμένα, στοχεύει στο να αναλυθεί ο ρόλος του λογισμικού “Turnitin” ως προς τον τρόπο με τον οποίο αντιλαμβάνονται οι φοιτητές τον έλεγχο κειμενικής ομοιότητας, ως ένα εργαλείο βελτίωσης της ακαδημαϊκής γραφής και παραγωγής πρωτότυπων εργασιών. Για το σκοπό αυτό, χρησιμοποιήθηκαν δεδομένα από το μεταπτυχιακό πρόγραμμα «Εκπαίδευση & Τεχνολογίες σε συστήματα εξ αποστάσεως διδασκαλίας και μάθησης-Επιστήμες της Αγωγής» (ΕΤΑ), του Ελληνικού Ανοιχτού Πανεπιστημίου. Τα αποτελέσματα δείχνουν ότι η χρήση του συγκεκριμένου λογισμικού μπορεί να βοηθήσει τους φοιτητές στην καλλιέργεια των κριτικών και μεταγνωστικών δεξιοτήτων και κατ’ επέκταση στη βελτίωση της ακαδημαϊκής γραφής.
Comparative analysis of assessment schemes based on students’ performance in a postgraduate program of the Hellenic Open University
Authors: ΚΑΜΠΟΥΡΜΑΛΗ ΙΩΑΝΝΑ , ΚΟΥΤΣΟΥΜΠΑ ΚΩΝΣΤΑΝΤΙΝΑ , ΔΗΜΟΠΟΥΛΟΣ ΚΩΝΣΤΑΝΤΙΝΟΣ
Published: September 2024

Students’ assessment is a key element of academic procedures. The last decade online assessment has gained ground particularly after the outbreak of covid-19 pandemic. Written essays and written exams are fundamental methods of online assessment. In this paper a comparative analysis of two different assessment schemes adopted by the Hellenic Open University in two different academic semester of an open and distance postgraduate program is conducted and specifically in the Master Program «Education and Technologies in Distance Teaching and Learning Systems-Educational Sciences» in the Module «Design, development and management of distance learning programmes». The analysis is based on students’ performance both on written essays and written final exams. The analysis revealed that students’ performance has not significantly affected by the change occurred in the assessment scheme. Additionally, the analysis has focused on the weaknesses of the postgraduate students revealed, regarding the writing of an academic essay as well as on their weaknesses on online writing exams. The results indicate first that introduction, conclusions and consistency on APA system are elements of a written essay that trouble the postgraduate students and second the students performed better in the part of open questions compared to the part of closed-ended questions.
Το Μανιφέστο της Ανοικτής και εξ Αποστάσεως Εκπαίδευσης υπό το πρίσμα της UNESCO και των Ηνωμένων Εθνών
Authors: Σακκούλα Νόρα Νεκταρία , Λιοναράκης Αντώνης , Μανούσου Ευαγγελία , Χαρτοφύλακα Αντωνία-Μαρία , Παπαδημητρίου Σοφία , Ιωακειμίδου Βασιλική
Published: September 2024

Στο άρθρο αυτό επιχειρείται η ερμηνεία της Διακήρυξης για την Ανοικτή και εξ Αποστάσεως Εκπαίδευση (ΑεξΑΕ) σε συνάρτηση με το Άρθρο 26 των Ηνωμένων Εθνών που ορίζει την εκπαίδευση ως βασικό Ανθρώπινο Δικαίωμα και τη Διακήρυξη του Icheon, η οποία, ορμώμενη από το Άρθρο 26, δημιουργεί μία ατζέντα εκπαιδευτικών αλλαγών για τη σύγχρονη εποχή. Η ΑεξΑΕ, με αφετηρία τον 19ο αιώνα, αποτελεί τον πυλώνα της εκπαιδευτικής διαδικασίας σε περιπτώσεις δυσκολιών και κρίσεων και εξασφαλίζει την ισότητα και τη δημοκρατικότητα στην εκπαίδευση, παρέχοντας εκπαιδευτικές ευκαιρίες σε όλους τους ανθρώπους και υπό όλες τις συνθήκες. Μέσω της ερμηνείας της Διακήρυξης της ΑεξΑΕ, η οποία αποτελεί το μανιφέστο της, γίνεται φανερό ότι οι αρχές της ΑεξΑΕ έχουν θεμελιωθεί με βάση το Άρθρο 26, ενώ η αξιοποίηση της ΑεξΑΕ έχει τη δυναμική να συμβάλει στην εκπλήρωση των στόχων που έχουν τεθεί στη Διακήρυξη του Icheon. Η ΑεξΑΕ εκδημοκρατίζει την εκπαιδευτική διαδικασία, ενισχύει τη διαπολιτισμικότητα και την επικοινωνία ανάμεσα σε πρόσωπα, ιδρύματα και φορείς, καλλιεργεί τις απαραίτητες δεξιότητες που συνδέονται με την ανάπτυξη και τη βιωσιμότητα των κοινωνιών και εν τέλει, ενισχύει τη συμμετοχή των ανθρώπων στην Κοινωνία των Πολιτών, σε εθνικό και διεθνές επίπεδο.
Εξ αποστάσεως Εκπαίδευσης για την ενότητα της Ιστορίας της Γ’ Τάξης του Δημοτικού «Ο Θησέας»
Authors: Καμαριανάκη Μαρία , Κωτσίδης Κωνσταντίνος , Αναστασιάδης Παναγιώτης
Published: September 2024

Η παρούσα μελέτη έχει ως σκοπό το σχεδιασμό, την ανάπτυξη και την αποτίμηση εκπαιδευτικού υλικού με τη μέθοδο της εξ αποστάσεως εκπαίδευσης σε μαθητές Γ΄ Δημοτικού στο πλαίσιο του γνωστικού αντικειμένου της Ιστορίας «ο Θησέας». Το υλικό αυτό μπορεί να χρησιμοποιηθεί ως συμπληρωματικό εργαλείο για τον εκπαιδευτικό ή ως υποστηρικτικό εργαλείο για την αυτόνομη μάθηση των μαθητών. Για τη δημιουργία του αξιοποιήθηκαν οι Αρχές της Πολυμεσικής Μάθησης, αξιοποιήθηκε το ψηφιακό εργαλείο h5p  καθώς και η πλατφόρμα Chamilo. Για την αποτίμησή του διεξήχθη ποιοτική έρευνα η οποία περιελάμβανε δύο μέρη. Το ένα μέρος αφορούσε την αποτίμηση από ειδικούς της εξ αποστάσεως εκπαίδευσης και το άλλο την αποτίμηση από εκπαιδευτικούς ΠΕ70. Χρησιμοποιήθηκαν και στις δυο έρευνες ερωτηματολόγια ανοικτών – κλειστών ερωτήσεων. Τα αποτελέσματα των ερευνών έδειξαν πως το εκπαιδευτικό υλικό διέπεται από τις αρχές και τη μεθοδολογία της εξ αποστάσεως εκπαίδευσης, έχει δημιουργηθεί σύμφωνα με τις Αρχές της Πολυμεσικής Μάθησης, ανταποκρίνεται στους στόχους του Προγράμματος Σπουδών, υπάρχει εγκυρότητα στο περιεχόμενό του και οι εκπαιδευτικοί είναι διατεθειμένοι να το χρησιμοποιήσουν στο πλαίσιο της διδασκαλίας της ενότητας «ο Θησέας».
Συμπληρωματική εξ αποστάσεως διδασκαλία των Ελληνικών παραδοσιακών χορών στη Δευτεροβάθμια Εκπαίδευση με τη χρήση ΤΠΕ
Authors: Αυγερινού Μαρία , Καψάλη Ευτυχία , Αντωνίου Παναγιώτης
Published: September 2024

Σκοπός της παρούσας εργασίας ήταν να εξετάσει την επίδραση στις κινητικές και γνωστικές δεξιότητες για τους Ελληνικούς Παραδοσιακούς Χορούς (Συρτό – Καλαματιανό και γρήγορο χασάπικο) μέσα από την εφαρμογή συμπληρωματικής εξ αποστάσεως διδασκαλίας, στο πλαίσιο του Αναλυτικού Προγράμματος Σπουδών (ΑΠΣ) της Φυσικής Αγωγής, σε μαθητές Δευτεροβάθμιας Εκπαίδευσης, συγκριτικά με τη δια ζώσης διδασκαλία. Παράλληλα εξετάσθηκε ο βαθμός ικανοποίησης των μαθητών στην κάθε εκπαιδευτική διαδικασία. Ακολουθήθηκε η μεθοδολογία της έρευνας δράσης. Στην έρευνα συμμετείχαν 33 μαθήτριες/τές της Α΄ τάξης Γυμνασίου. Οι συμμετέχοντες χωρίστηκαν με τυχαίο τρόπο σε τρεις ομάδες (εξ αποστάσεως, μεικτά, δια ζώσης). Αναπτύχθηκε κατάλληλο εκπαιδευτικό υλικό για την και κάθε μέθοδο διδασκαλίας και η εξ αποστάσεως διδασκαλία έγινε μέσα από την ηλεκτρονική τάξη. Η αξιολόγηση της παρέμβασης έγινε με ποιοτικά και ποσοτικά κριτήρια. Η ανάλυση των δεδομένων έδειξε ότι η μέθοδος της συμπληρωματικής διδασκαλίας επιφέρει καλύτερα αποτελέσματα στις κινητικές και γνωστικές δεξιότητες για τους χορούς αλλά και μεγαλύτερη ικανοποίηση στους μαθητές.
Unpacking the Impact of E-Learning Participation on Academic Performance: An experimental study.
Authors: Tolika Maria , Karapiperis Dimitrios , Tsoni Rozita , Verykios Vassilios S.
Published: September 2024

This paper explores the relationship between students' final exam scores and their participation in distance learning forums and platforms. The study investigates whether active engagement in online forums and educational platforms correlates with improved academic performance. Analyzing data from distance learners in Hellenic Open University, the research examines participation metrics, such as frequency of forum posts, responses to peers, and engagement with course materials.
Preliminary findings suggest a positive correlation between students' participation in online forums and their final exam marks. Students who actively contributed to discussions, sought clarification, and collaborated with peers tended to perform better in their exams.
Understanding this relationship is essential for educators and institutions aiming to enhance online learning outcomes. Insights from this research may inform instructional strategies and course design, emphasizing the importance of fostering robust online learning communities to support student success in distance education.
H Ψηφιακή Ικανότητα των Εκπαιδευτικών στις Τ.Π.Ε κατά τη διάρκεια της Πανδημίας Covid-19 και ο Ρόλος των Επιμορφώσεων
Authors: Συρόπουλος Ευάγγελος , Λεύκος Ιωάννης
Published: September 2024

Η εκπαίδευση και η εκπαιδευτική κοινότητα στην Ελλάδα, αλλά και παγκοσμίως, βρέθηκε αντιμέτωπη με μια επείγουσα κατάσταση, προσπαθώντας να ανταποκριθεί με τον καλύτερο τρόπο απέναντι στις συνθήκες της εξ αποστάσεως εκπαίδευσης. Οι ΤΠΕ προφανώς έπαιξαν τον σημαντικότερο ρόλο και τόσο η ετοιμότητα των δομών, όσο και των εκπαιδευτικών βρέθηκε στο επίκεντρο. Στην εργασία αυτή εξετάζεται η ψηφιακή ικανότητα των εκπαιδευτικών να αξιοποιήσουν τις ΤΠΕ, αν αυτή άλλαξε μετά από την πανδημία, αλλά και ο ρόλος των επιμορφώσεων που έχον λάβει οι εκπαιδευτικοί προς την κατεύθυνση αυτή. Η έρευνα διεξάχθηκε μέσω ερωτηματολογίου και τα δεδομένα αντανακλούν τις δηλώσεις των ιδίων των συμμετεχόντων εκπαιδευτικών, αναφορικά με τα πιο πάνω ερωτήματα. Η έρευνα ανέδειξε διάφορους συσχετισμούς, όπως μεταξύ της αυξανόμενης χρήσης των ΤΠΕ και της θετικότερης άποψης για την αναγκαιότητα της χρήσης τους. Οι συσχετισμοί αυτοί καταλήγουν σε προτάσεις για την εκπαιδευτική πολιτική.
AI in education: Towards an autotuned magic flute?
Authors: Τσώνη Ροδάνθη , Verykios Vassilios S.
Published: September 2024

The AI hype has brought on the spotlight technologies that led some circles to argue that we are unleashing AI as a completely untested technology with possibly dangerous implications for society. Despite the scaremongering, AI applications have improved our lives in many fields. In education its implementation has already been made but with minor impact evaluation. This paper examines the concept of AI fairness, focusing on the field of education. In the first section, we present some basic information and definitions of the important concepts of the field of Artificial Intelligence. The next section concerns the application of AI, mainly focusing on educational contexts and how they can enhance the process of teaching and learning. The problem statement section follows, describing several cases where AI produced biased decisions. The next section presents the notion of fairness and equity and how they can form the future of AI for the benefit of humanity. The paper closes with the conclusion section where the main takeaways are presented.
Τελικές εξετάσεις σε ανοικτά εξ αποστάσεως πανεπιστημιακά ιδρύματα: μια βιβλιογραφική επισκόπηση
Authors: Ιωακειμίδου Βασιλική , Μανούσου Ευαγγελία , Σταμούλης Ευθύμης , Δημόπουλος Κωνσταντίνος , Ζώτου Μαρία , Καμπούρμαλη Ιωάννα , Καρούντζου Γεωργία , Κουτσούμπα Κωνσταντίνα , Μπουσίου Ουρανία , Στύλα Δέσποινα , Τσακιρίδου Δόμνα
Published: September 2024

Το παρόν άρθρο προέκυψε ως αποτέλεσμα προβληματισμού για τις διαδικτυακές εξετάσεις και τις παραμέτρους που πρέπει να ληφθούν υπόψη, μεταξύ των ΣΕΠ της Θεματικής Ενότητας «Σχεδιασμός, ανάπτυξη και διαχείριση προγραμμάτων εξ αποστάσεως εκπαίδευσης - ΕΤΑ63» του Μεταπτυχιακού Προγράμματος Σπουδών «Εκπαίδευση και τεχνολογίες σε συστήματα εξ αποστάσεως διδασκαλίας και μάθησης-Επιστήμες της αγωγής». Πρόκειται για βιβλιογραφική επισκόπηση προσεγγίσεων που αξιοποιούνται σε Ανοικτά Πανεπιστήμια όπως το Athabasca, το Open University UK, το Unisa  και το Ελληνικό Ανοικτό Πανεπιστήμιο και των προβληματισμών που προκύπτουν κατά την οργάνωση και τη διεξαγωγή τους. Τα ερευνητικά δεδομένα είναι ακόμη περιορισμένα και εγείρονται πολλά σημαντικά ζητήματα που απαιτούν άμεση διερεύνηση καθώς η διαδικασία των εξετάσεων είναι άρρηκτα συνδεδεμένη με την ποιότητα, την αξιοπιστία και την εγκυρότητα των σπουδών.
Εξ αποστάσεως συμβουλευτική και κινητοποίηση μέσω βίντεο-παρεμβάσεων στο πεδίο Οικονομίας και Διοίκησης
Authors: Αρμακόλας Στέφανος Ιωσήφ , Καρφάκη Ελένη
Published: September 2024

Η παρούσα εργασία διαπραγματεύεται τη χρήση ΤΠΕ, με έμφαση στο βίντεο ως εργαλείο υποστήριξης της εκπαιδευτικής και συμβουλευτικής πρακτικής στην τριτοβάθμια εκπαίδευση. Εστιάζει στο επιστημονικό πεδίο της Οικονομίας και Διοίκησης και εξετάζει το βαθμό κινητοποίησης των ενδιαφερομένων για εκπαίδευση σε αυτόγια περαιτέρω δραστηριοποίηση μετά την παρακολούθηση του βίντεο. Η μεθοδολογία που ακολουθήθηκε περιλαμβάνει το σχεδιασμό, την υλοποίηση και την αξιολόγηση πέντε σεναρίων υποστήριξης των φοιτητών πάνω στους βασικότερους προβληματισμούς τους σχετικά με το πεδίο Οικονομίας και Διοίκησης. Η συμβουλευτική παρέμβαση περιελάμβανε την αξιολόγηση της συμβολής του βίντεο στην κινητοποίηση των εκπαιδευομένων μέσω ηλεκτρονικού ερωτηματολογίου. Τα αποτελέσματα της αξιολόγησης επιβεβαιώνουν τη δύναμη και ελκυστικότητα της κινούμενης εικόνας στην παραγωγή νοημάτων που αυξάνουν την αποτελεσματικότητα της συμβουλευτικής παρέμβασης και οδηγούν στην κινητοποίηση των ενδιαφερομένων για περαιτέρω μελέτη και δραστηριοποίηση στο πεδίο ενδιαφέροντός τους.
Σχεδιασμός συμπληρωματικής σχολικής εξ αποστάσεως εκπαίδευσης και οι δυνατότητες εφαρμογής της πολυμορφικότητας στη σχολική εξ αποστάσεως εκπαίδευση
Authors: Καραμεσούτη Παναγιώτα
Published: September 2024

Το παρόν άρθρο εστιάζει στον σχεδιασμό ενός συστήματος συμπληρωματικής σχολικής εξ αποστάσεως εκπαίδευσης αλλά και στην έννοια της πολυμορφικότητας κυρίως όσον αφορά το εκπαιδευτικό υλικό και την επικοινωνία που υπάρχει στην εξ αποστάσεως εκπαίδευση. Συγκεκριμένα, στην αρχική ενότητα γίνεται μια επισκόπηση για τον τρόπο λειτουργίας σχολικής εξ αποστάσεως εκπαίδευσης σε δύο οργανισμούς στο εξωτερικό. Πρόκειται για το Alice Springs School of the Air στην Αυστραλία που προσφέρει αυτόνομη σχολική εξ αποστάσεως εκπαίδευση και The Keystone School με μικτή στην Αμερική για παιδιά απομακρυσμένων περιοχών. Στη δεύτερη ενότητα, γίνεται ο σχεδιασμός του προγράμματος «Αθηνά» με τεκμηριωμένο τρόπο. Ο φορέας υλοποίησης είναι το Υπουργείο Παιδείας και το ΕΚΠΑ. Πρόκειται για συμπληρωματική σχολική εξ αποστάσεως εκπαίδευση με μαθήματα που διδάσκονται στη συμβατική εκπαίδευση αλλά και με επιπλέον μαθήματα που γίνονται τόσο σύγχρονα όσο και ασύγχρονα. Οι εκπαιδευτικοί θα ασχολούνται πλήρως με αυτό και το εκπαιδευτικό υλικό θα απαρτίζεται από τα σχολικά βιβλία αλλά και από ειδικά διαμορφωμένο υλικό για την εξ αποστάσεως εκπαίδευση. Στην τρίτη ενότητα παρουσιάζεται η έννοια της πολυμορφικότητας που αναφέρεται στον τρόπο μάθησης και διδασκαλίας σε εξ αποστάσεως περιβάλλον και στο εκπαιδευτικό υλικό ως προς τη δομή, το ύφος, το περιεχόμενο και τα μέσα. Στη συνέχεια ακολουθεί η κριτική αποτίμηση των εφαρμογών της πολυμορφικότητας και, τέλος, παραθέτονται τα συμπεράσματα.
The psychological impact of the COVID-19 pandemic on Greek teachers and the emerging challenges for their professional development
Authors: Raikou Natassa , Konstantopoulou Georgia , Lavidas Konstantinos
Published: September 2024

The present study focuses on the psychological consequences of the pandemic on Greek teachers on anxiety, post-traumatic stress and personal skills. The research was conducted by a Greek university, a few months after the beginning of lockdown and changing the teaching process to distance education. An electronic questionnaire was used as a research tool, which was completed by 213 primary and secondary school teachers in Western Greece. The questionnaire included demographics as well as questions from three questionnaires: State Trait Anxiety Inventory, revised Impact of Event Scale, as well as selected questions from the Personal Skills Inventory. The elaboration of the findings revealed the existence of medium anxiety and low self-esteem for the teachers, as well as an estimation of the factors that increase them. Nevertheless, a discussion on the opportunities emerged for the teachers’ development and the contribution of Adult Education to this direction is ready to start.
Η Ανεστραμμένη Τάξη στη Σχολική Εξ Αποστάσεως Εκπαίδευση: Μια Ανασκόπηση της Διεθνούς Εμπειρίας
Authors: Μουζάκης Χαράλαμπος , Δανοχρήστου Παναγιώτα , Κουτρομάνος Γιώργος
Published: September 2024

Η πανδημία του κορωνοϊού COVID-19 δημιούργησε μια πρωτοφανή πίεση προς τα εκπαιδευτικά συστήματα να εφαρμόσουν την εξ αποστάσεως εκπαίδευση, ως βασικό μεθοδολογικό εργαλείο για τη διεξαγωγή της εκπαιδευτικής διαδικασίας. Κατά το πρώτο κύμα της πανδημίας (Μάρτιος – Ιούνιος 2020), υπολογίζεται ότι περίπου 1.6 δισεκατομμύρια μαθητές σε όλο τον κόσμο, έμειναν εκτός του φυσικού χώρου του σχολείου. Την περίοδο αυτή ανέκυψαν σημαντικά ερωτήματα ως προς την ετοιμότητα των εκπαιδευτικών και των μαθητών να ανταποκριθούν στις απαιτήσεις της εξ αποστάσεως διδασκαλίας, με το ζήτημα της πρόσβασης στην τεχνολογία να δημιουργεί σοβαρούς περιορισμούς, ιδιαίτερα για μαθητές που προέρχονται από λιγότερο προνομιούχα κοινωνικά στρώματα. Ακόμη, όμως, και στις περιπτώσεις που η πρόσβαση στην τεχνολογία ήταν δεδομένη, ανοικτό παραμένει το ερώτημα κατά πόσο δημιουργούνται οι παιδαγωγικές προϋποθέσεις για την ουσιαστική εμπλοκή των μαθητών στη μάθηση. Με δεδομένο ότι η μελέτη της σχολικής εξ αποστάσεως εκπαίδευσης, όπως εφαρμόζεται κατά το τελευταίο εξάμηνο με τα δεδομένα που δημιούργησε η πανδημία COVID-19, αξιοποιεί την παιδαγωγική συζήτηση για τη διδασκαλία και τη μάθηση σε εξ αποστάσεως περιβάλλοντα, η παρούσα εργασία επιχειρεί να αποτυπώσει τη διεθνή εμπειρία για τον τρόπο εφαρμογής της ανεστραμμένης τάξης ως εκπαιδευτικής προσέγγισης στην Πρωτοβάθμια και τη Δευτεροβάθμια εκπαίδευση.
Μαθήματα αρχαίας Ιστορίας με τη Μεθοδολογία της εξ Αποστάσεως Εκπαίδευσης
Authors: Κοντογεωργάκου Βασιλική Δημήτριος
Published: September 2024

Το παρόν άρθρο εστιάζει στην προσπάθεια σχεδιασμού και οργάνωσης ψηφιακού εκπαιδευτικού υλικού για το μάθημα της Ιστορίας της Α’ τάξης του Γενικού Λυκείου με τη μεθοδολογία της εξ αποστάσεως εκπαίδευσης, την εποχή της πανδημίας, την άνοιξη του 2020. Στην αρχή παρουσιάζεται το θεωρητικό υπόβαθρο, που περιγράφει τις αρχές στις οποίες στηρίχτηκε ο σχεδιασμός του εκπαιδευτικού υλικού. Βασική αρχή αποτέλεσε το αξίωμα ότι η γνώση δε μεταφέρεται από μία πηγή σε μία άλλη, αλλά ανακαλύπτεται μέσα από συγκεκριμένες και επιλεγμένες μαθησιακές πρακτικές. Ακολουθεί η περιγραφή της εφαρμογής, που ολοκληρώνεται με την καταγραφή των απόψεων και των επιδόσεων των ίδιων των μαθητών: οι μαθητές ανταποκρίθηκαν  στην προσπάθεια και φάνηκαν να μένουν ικανοποιημένοι Η εφαρμογή ανέδειξε το γεγονός ότι η εξ αποστάσεως εκπαίδευση μπορεί να είναι αποτελεσματική κάτω από προϋποθέσεις. Μία πολύ σημαντική προϋπόθεση αποτελεί το εκπαιδευτικό υλικό που χρησιμοποιείται να μην περιλαμβάνει μόνο το τι θα μάθει ο μαθητής, αλλά να ενεργοποιεί και τη διαδικασία της μάθησης.
Προδιαγραφές και Διαδικασίες Ανάπτυξης Εκπαιδευτικού Λογισμικού για Μαθητές με Αναπηρία και/ή με Ειδικές Εκπαιδευτικές Ανάγκες
Authors: Καρακιόζης Κωνσταντίνος , Παπακίτσος Ευάγγελος Χρήστος
Published: September 2024

Στην παρούσα εργασία καταγράφονται τα πρότυπα και οι διαδικασίες για την ανάπτυξη εκπαιδευτικού λογισμικού προσβάσιμου στα Άτομα με Αναπηρία (ΑμεΑ) και/ή με Ειδικές Εκπαιδευτικές Ανάγκες (ΕΕΑ). Η αναγνώριση του δικαιώματος στην εκπαίδευση και στην ανάπτυξη δεξιοτήτων για τα ΑμεΑ/ΕΕΑ μπορεί να παραμείνει κενό γράμμα εάν δεν επιτευχθεί συμμόρφωση με συγκεκριμένα πρότυπα και δεν ακολουθηθεί μια σειρά από διαδικασίες, όπως ο έλεγχος από εμπειρογνώμονες και η αναγνώριση/συμπερίληψη της εμπειρίας των χρηστών. Επίσης, η χρήση των ΤΠΕ, τόσο γενικά στην εκπαιδευτική διαδικασία όσο και συγκεκριμένα στην εκπαίδευση μαθητών ΑμεΑ/ΕΕΑ, δεν μπορεί να λειτουργεί αποσπασματικά αλλά να εντάσσεται σε ένα παιδαγωγικό πλαίσιο συμπερίληψης, όπου ο ρόλος του εκπαιδευτικού είναι κεντρικός. Η χρήση των ΤΠΕ εν γένει αποτελεί το μέσο και όχι αυτοσκοπό στην εκπαιδευτική διαδικασία.
Motivations and self-regulated learning in MOOCs
Authors: Mitsoula Ioanna , Karatrantou Anthi , Panagiotopoulou Penny , Panagiotakopoulos Christos
Published: September 2024

Massive Open Online Courses (MOOCs) require learners to self-regulate their learning to achieve their goals. Due to MOOCs’ learning autonomy, students must develop strong motivations for learning and self-regulated strategies. The aim of the present study is to investigate learners’ motivations for learning and their self-regulated learning strategies which led some to successfully complete their MOOC, whereas others not. One-hundred-and-twenty (120) learners in xMOOCs, or Coursera-type-MOOCs, took part in the study by completing the MSL-Questionnaire. The results indicated that learners who had completed their MOOC had developed strong motivations of extrinsic orientation, task value, and high self-efficacy. Furthermore, they had used strategies of elaboration and of metacognitive self-regulation. They were able to manage their time and study environment and felt the obligation to keep on studying even when the content of the course did not seem to have any interest on them. Finally, individual differences among the participants, such as gender, year of school graduation, reasons for participating in the MOOC, time for studying, and time dedicated to work per week were found to differentiate both motivations for learning and self-regulated learning strategies.
Ενίσχυση της ψυχικής και συναισθηματικής ανθεκτικότητας των μαθητών της Πρωτοβάθμιας Εκπαίδευσης για την άμβλυνση του αντίκτυπου της πανδημίας του Covid 19: Ο ρόλος του εκπαιδευτικού και ενδεικτικές πρακτικές
Authors: Μπαλτά Ιωάννα Λ
Published: September 2024

Οι σχολικές μονάδες και οι εκπαιδευτικοί καλούνται τα τελευταία χρόνια να διαχειριστούν ένα ευρύ φάσμα από προκλήσεις μία από τις σημαντικότερες ήταν η διαχείριση των νέων δεδομένων που διαμορφώθηκαν υπό το βάρος της πανδημίας του Covid 19 που επέφερε ραγδαίες αλλαγές στην εκπαιδευτική διαδικασία αλλά και γενικότερα στην καθημερινότητα των μαθητών. Με το παρόν άρθρο επιχειρείται η διερεύνηση και η ανάδειξη που είχε η πανδημία του Covid 19 στην ψυχό-συναισθηματική ανάπτυξη των μαθητών, και ο ρόλος που  καλούνται να διαδραματίσουν οι εκπαιδευτικοί σε μία κατεύθυνση  ενδυνάμωσης της ψυχικής ανθεκτικότητας του μαθητικού δυναμικού, προκειμένου να αμβλυνθεί ο αρνητικός της αντίκτυπος. Από την ανασκόπηση ερευνών που έχουν πραγματοποιηθεί τα τελευταία χρόνια, διαπιστώνεται η πολλαπλή επίδραση που είχε η πανδημία στην ψυχοκοινωνική,  γνωστική και σωματική ανάπτυξη των παιδιών. Τα ερευνητικά ευρήματα επισημαίνουν αυξημένα επίπεδα άγχους, ανησυχίας και φόβου, όπως επίσης δυσκολίες συγκέντρωσης, ευερεθιστότητα, νευρικότητα και έντονα συναισθήματα μοναξιάς ως απόρροια της κοινωνικής αποστασιοποίησης. Για το λόγο αυτό οι εκπαιδευτικοί, αλλά και γενικότερα το σχολείο είναι σημαντικό να προβούν σε μεθοδευμένες και καλά σχεδιασμένες ενέργειες για την πολύπλευρη υποστήριξη του μαθητικού δυναμικού. Προτάσσεται δηλαδή, η ανάγκη σχεδιασμού ψυχό-εκπαιδευτικών δράσεων με σκοπό την ενδυνάμωση της ψυχικής ανθεκτικότητας μέσα από την αξιοποίηση ενός συνδυασμού διαφορετικών διδακτικών μεθόδων και πρακτικών, που εναρμονίζονται με τις ανάγκες και τα χαρακτηριστικά του μαθητικού δυναμικού.
Distance Education in the COVID-19 era: The example of Greece and the international opportunity to transition to the Open School of Inquiry Based Learning, Collaborative Creativity, and Social Solidarity
Authors: Anastasiades Panagiotes
Published: September 2024

Η επέλαση του νέου κορωνοϊού Covid-19 και οι επιπτώσεις της πανδημίας σε διεθνές επίπεδο διαμορφώνουν ένα πρωτόγνωρο σκηνικό για τους πολίτες αλλά και τις οργανωμένες κοινωνίες. Τα εκπαιδευτικά συστήματα σε διεθνές επίπεδο καλούνται να σηκώσουν σε ελάχιστο χρόνο την ευθύνη της μετάβασης σε ένα νέο περιβάλλον υποστήριξης της μάθησης στο σπίτι σε κατάσταση εκτάκτου ανάγκης.Η εργασία διαρθρώνεται σε δυο κύρια επίπεδα, Στο πρώτο επίπεδο  το ενδιαφέρον εστιάζεται σε  μια πρώτη καταγραφή των ενεργειών με βάση τις οποίες τα εκπαιδευτικά συστήματα   τόσο διεθνώς όσο και  στην Ελλάδα επιχειρούν να αντιμετωπίσουν τις επιπτώσεις της πανδημίας. Στο δεύτερο επίπεδο διατυπώνεται ο ισχυρισμός ότι  το νέο εκπαιδευτικό περιβάλλον που αναδύεται δεν θα πρέπει να  περιοριστεί στον υποστηρικτικό του ρόλο στο πλαίσιο των εκτάκτων συνθηκών που βιώνουμε,  αλλά οφείλει να  προετοιμάσει την μετάβαση  στο Ανοιχτό Σχολείο της Διερευνητικής Μάθησης, της Συνεργατικής Δημιουργικότητας και της Κοινωνικής Αλληλεγγύης. Ένα σχέδιο  3 φάσεων προτείνεται προς αυτή την κατεύθυνσή.